European Border Breakers Award

European Border Breakers Award (saīsināti EBBA) ir ikgadējs mūzikas apbalvojums, kas tiek piešķirts desmit jaunajiem izpildītājiem vai mūziķu grupām, par gūtajiem panākumiem, ar savu iepriekšējā gadā pirmo starptautiski izlaisto mūzikas albumu uzrunājot klausītājus ārpus pašu valsts. "European Border Breakers" balvu ieguvēju vidū ir Adele, Tokio Hotel, Afrojack, The Script, The Baseballs, Zaz, Luke Lī, Milow, Keitija Melua, Demians Raiss, Karo Emeralda, Stromae un Mumford & Sons.

Organizatoriskā puse 
EBBA balvas piešķir Eiropas Komisija, tās ir Eiropas Savienības balvas. Atlasi un apbalvošanas ceremoniju rīko Noorderslag Foundation — organizācija, kuras uzdevums ir veicināt Eiropas popmūzikas apriti.

Partneri 
 Eiropas Raidorganizāciju apvienība
 Eiropas Talantu apmaiņas programma (ETEP), kas veido Eiropas popmūzikas festivālu tīklu, radot Eiropas grupām iespējas vienkāršāk noorganizēt uzstāšanos ārpus to mītnes zemes. Tā arī piedāvā plašsaziņas līdzekļiem informāciju par jauniem un veiksmīgiem mūziķiem un izpildītājiem

Uzvarētāju atlase 
“European Borders Breaker” balvai nominētos izpildītājus un grupas izraugās pēc šādiem kritērijiem:
 cik veiksmīgs citās Eiropas valstīs bijis iepriekšējā gadā izlaistais pirmais starptautiskais albums;
 cik liels bijis ētera raidlaiks, kas šim mūziķim bijis atvēlēts Eiropas Radio un televīzijas savienības radio kanālos,
 kādus panākumus izpildītājs guvis Eiropas festivālos (ETEP) ārpus savas mītnes zemes.

Publikas simpātiju balva 
Kopš 2010. gada ir iespējams nobalsot internetā par to, kurš EBBA balvas ieguvējs saņems publikas simpātiju balvu (papildus “īstajai” balvai). Pirmais uzvarētājs izrādījās beļģu dziedātājs un dziesmu autors Milow. 2011. gadā šo balvu ieguva vācu rokenrola grupa The Baseballs.

Šovs 
Kopš 2009. gada apbalvošanas ceremonija notiek ik gadu janvārī Eurosonic Noorderslag festivāla laikā Nīderlandes pilsētā Groningenā. Pasākumu vada mūziķis un BBC raidījumu vadītājs Jools Holland. Šova laikā (un arī pašā festivālā) EBBA laureāti uzstājas tiešajā ēterā. Īpašo viesu statusā uzstājas iepriekšējo gadu uzvarētāji. Ceremoniju ieraksta Nīderlandes valsts televīzijas kanāls NOS/NTR, un to pārraida NET3.  Koncertu ik gadu pārraida vairākos Eiropas televīzijas kanālos.

Pirmsākumi 
EBBA balvu piešķiršanas tradīciju Eiropas Komisija aizsāka 2004. gadā. Mērķis ir sekmēt popmūzikas repertuāra pārrobežu apriti un izcelt Eiropas mūzikas lielo daudzveidību. “European Border Breakers” balvas saņem atbalstu no Eiropas Savienības programmas “Kultūra”, kas cenšas veicināt mākslinieku un kultūras darbinieku pārrobežu mobilitāti, sekmēt kultūras un mākslas darbu starptautisko apriti un veicināt starpkultūru dialogu.

EBBA balvu ieguvēji 2012. gadā 

Publikas simpātiju balva: Selah Sue

EBBA balvu ieguvēji 2011. gadā 

Publikas simpātiju balva: The Baseballs

EBBA balvu ieguvēji 2010. gadā 

Publikas simpātiju balva: Milow

EBBA balvu ieguvēji 2009. gadā

EBBA balvu ieguvēji 2008. gadā

EBBA balvu ieguvēji 2007. gadā

EBBA balvu ieguvēji 2006. gadā

EBBA balvu ieguvēji 2005. gadā

EBBA balvu ieguvēji 2004. gadā

Atsauces

Ārējās saites 
 EBBA oficiālā tīmekļa vietne
 EBBA Eiropas Komisijas kultūras portālā
 “Eurosonic Noorderslag” tīmekļa vietne 

Apbalvojumi mūzikā